פתחנו השבוע עם יום מרטין לותר קינג ונסיימו במידה רבה באותו סימן. בשבוע הבא יציינו עמלי העולם את יום הולדתו ה83 של גרוֹבֶר בּרט ע"ה, הנודע בקרב מכריו בשם ד"ר גִ'י בִּי בּרט (Dr GB Burt). הדיפלומה שלו ניתנה לו לאחר שחטף מכות רצח מחמישה דרומיים לבנים שהתנפלו עליו כשהלך יום אחד לאורך פסי הרכבת. תוקפיו היו לבנים ולכן מי שנכנס לכלא היה בּרט. חמש שנים. הוא גם חטף כדור מרובה דרומי אחר. יליד בּרמינגהם אלבּמה, לב המאפליה, שם בספטמבר 1963 הטמינו כמה חברי הקו קלוקס קלאן 15 מקלות דינמיט שחוברו לשעון-עצר בתוך הכנסייה הבפטיסטית השחורה ורצחו ארבע נערות לצהלות גזעני הדרום.
שם בברמינגהם ניהל מרטין לותר קינג את אחת המערכות הקשות של חייו בסגרגרציה ובשנאה האנושית שאין לה כל סיבה. גרובר בּרט הצעיר צעד אז עם קינג ותומכיו. נלהב ומאמין גדול במאבק של קינג ותורת אי-האלימות. הוא עבר וחרש הארץ אך את ברמינגהם לא עזב.
תודו שלזה לא ציפיתם.
להאזנה לתכנית ששודרה ב-22 בינואר 2020, לחצו כאן.